ZIGA ติดฟลอร์! คาดนลท.ขายหนีตาย หลังราคา “บิทคอยน์” ร่วงแรงเซ่นสงครามรัสเซีย-ยูเครน
ZIGA ติดฟลอร์! คาดนลท.ขายหนีตาย หลังราคา “บิทคอยน์” ร่วงแรงเซ่นสงครามรัสเซีย-ยูเครน ทำให้มองว่าธุรกิจไม่น่าสนใจและมีจุดคุ้มทุนไกลออกไปอีก
ZIGA ติดฟลอร์! คาดนลท.ขายหนีตาย หลังราคา “บิทคอยน์” ร่วงแรงเซ่นสงครามรัสเซีย-ยูเครน ทำให้มองว่าธุรกิจไม่น่าสนใจและมีจุดคุ้มทุนไกลออกไปอีก
23 ก.พ. 2565

ผู้สื่อข่าวรายงานว่า ราคาหุ้น บริษัท ซิก้า อินโนเวชั่น จำกัด (มหาชน) หรือ ZIGA ณ เวลา 11:39 น. อยู่ที่ระดับ 10.20 บาท ลบ 4.30 บาท หรือ 29.66% สูงสุดที่ระดับ 14.90 บาท ต่ำสุดที่ระดับ 10.20 บาท ด้วยมูลค่าการซื้อขาย 853.73 ล้านบาท

โดยราคาหุ้น ZIGA ปรับตัวลดลงมาต่อเนื่องเป็นวันที่ 4 หลังจากที่ก่อนหน้านี้ปรับตัวขึ้นมาอย่างร้อนแรง 8 วันทำการ คิดเป็นการปรับตัวขึ้น 14.62 บาท หรือ 200% นับตั้งแต่ราคาปิดวันที่ 4 ก.พ.65 – ราคาปิดวันที่ 17 ก.พ.65
ขณะที่นักวิเคราะห์ระบุว่า หุ้นกลุ่มที่เกี่ยวกับการขุดเหมืองบิทคอยน์ปรับลดลงอย่างมากในวันนี้ หลังก่อนหน้าหุ้นกลุ่มนี้มีการเล่นเก็งกำไรไปมากแล้ว เนื่องมาจากราคาบิทคอยน์ในตลาดโลกปรับตัวลงมามากตอบรับสถานการณ์ความตึงเครียดระหว่างรัสเซียและยูเครนที่กังวลว่าอาจพัฒนาเป็นสงครามได้ ทำให้จุดคุ้มทุนในการดำเนินการยิ่งห่างออกไป จึงมองว่าธุรกิจไม่น่าสนใจทำให้ทั้งกลุ่มมีแรงเทขายของนักลงทุนเพื่อหนีตาย